Aare Pilve "Ramadaan" on hea (öökapi) raamat, see ei ärrita, sest autor on intelligentne ja sõnaosav ("kaduvad kvaliteedid" tahaks öelda pealetulevat kirjanikepõlvkonda vaadates), aga pole ka tuim. On selline leebe ja rahulik. Isegi ohtlikult. Poliitilises mõttes ma seda pooldada ei saa, sest, kui kõige napimalt väljenduda - see resoneerib surmaigatsusega, võimendab hääbumise nukrat ilu. Üks elujõudu vaigistav melanhoolia ulatub seal lausa juureni.